आंध्र प्रदेश पुलिस द्वारा रंजीत केरकेट्टा एवं राजू कछुआ के शव को सिमडेगा लाया गया. सिमडेगा थाना में आवश्यक कार्यवाही के बाद दोनों शवों को कुदरूम ले जाकर उनके परिजनों को सौंप दिया गया. इस मौके पर सीओ विनय प्रकाश तिग्गा ने प्रशासन की ओर से रंजीत केरकेट्टा एवं राजू कछुआ के परिजनों को आर्थिक सहायता के रूप में 10-10 हजार रुपये प्रदान किये. आंध्र प्रदेश से आयी पुलिस की टीम द्वारा भी ढाई-ढाई हजार रुपये दोनों के परिजनों को दिये गये. परिजनों द्वारा मंगलवार को ही दोनों शवों का अंतिम संस्कार कर दिया गया.